CELEX: 62012TN0338
Language: hu
Date: 2012-07-23 00:00:00
Title: T-338/12. sz. ügy: 2012. július 23-án benyújtott kereset — Rocket Dog Brands kontra OHIM — Julius-K9 (K9 PRODUCTS)

29.9.2012   
            
            
               HU
            
            
               Az Európai Unió Hivatalos Lapja
            
            
               C 295/27
            
         2012. július 23-án benyújtott kereset — Rocket Dog Brands kontra OHIM — Julius-K9 (K9 PRODUCTS)
   (T-338/12. sz. ügy)
   2012/C 295/49
   A keresetlevél nyelve: angol
   
      Felek
   
   
      Felperes: Rocket Dog Brands LLC (Hayward, Egyesült Államok) (képviselő: J. Reid barrister)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Julius-K9 bt (Szigetszentmiklós, Magyarország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsának az R 1961/2011-4. sz. ügyben 2012. május 21-én hozott határozatát abban a részében, amelyben elutasítja a fellebbezést a 25. osztályba tartozó valamennyi áru és a 18. osztályba tartozó, alábbi áruk tekintetében: bőr és bőrutánzatok, ezen anyagokból készült olyan termékek, amelyek nem tartoznak más osztályokba; erszények, pénztárcák; nem nemesfémből készült pénztárcák; és
            
         
               —
            
            
               a jogosultat és az OHIM-ot kötelezze a felperes költségeinek viselésére.
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: a többek között a 18. és 25. osztályba tartozó árukra vonatkozó „K9 PRODUCTS” fekete-fehér ábrás védjegy — 5966031. sz. közösségi védjegy.
   
      A közösségi védjegy jogosultja: a fellebbezési tanács előtti eljárásban részt vevő másik fél.
   
      A közösségi védjegy törlését kérelmező fél: a felperes.
   
      A törlés iránti kérelem indokolása: a 25. osztályba tartozó árukra vonatkozó, 3933256. sz. „K9” fekete-fehér közösségi ábrás védjegy.
   
      A törlési osztály határozata: a törlési osztály a közösségi védjegyet részben törölte.
   
      A fellebbezési tanács határozata: a fellebbezési tanács a vitatott határozatot a közösségi védjegy törlését megállapító részében hatályon kívül helyezte, és a törlés iránti kérelmet teljes egészében elutasította.
   
      Jogalapok: A 207/2009 tanácsi rendelet 8. cikke (1) bekezdése b) pontjának megsértése.